
OBRAZLOŽENJE  POLUGODIŠNJEG IZVJEŠTAJA 
O IZVRŠENJU FINANCIJSKOG PLANA ZA 2026. GODINU


Broj  RKP: 17101 
Sažetak djelokruga rada
Srednja škola Buzet (u daljnjem tekstu: Škola) proračunski je korisnik jedinice područne (regionalne) samouprave čija osnivačka prava obavlja Istarska županija.
Škola je javna ustanova koja obavlja djelatnost srednjeg odgoja i obrazovanja u skladu s aktom o osnivanju Škole i rješenjima ministarstva nadležnog za poslove obrazovanja.
Djelatnost Škole obuhvaća odgoj i obrazovanje te izvođenje programa srednjoškolskog obrazovanja mladeži i odraslih za stjecanje srednje i niže stručne spreme, programe osposobljavanja i usavršavanja za zanimanja te djelatnost autoškole. Djelatnost, odnosno programe, Škola ostvaruje na osnovi propisanog nastavnog plana i programa.
Redovno obrazovanje u školskog godini 2025./2026. organizirano je kroz trogodišnje strukovno obrazovanje (strojarstvo, elektrotehnika) za 59 učenika, četverogodišnje strukovno obrazovanje (elektrotehnika) za 80 učenika, te  program opće gimnazije za 70 učenika što ukupno iznosi 209 učenika.
U Školi je ukupno zaposleno 43 djelatnika i to: 30 nastavnika, dva stručna suradnika, jedan pomoćnik u nastavi,  6 administrativno tehničkih djelatnika, dva djelatnika autoškole, jedna djelatnica obrazovanja odraslih i ravnateljica.

Obrazloženje općeg dijela
Ukupni prihodi za prvo polugodišnje razdoblje 2026. godine iznosili su 660.978,72 eura što je 43,52 %  od ukupno planiranih prihoda na godišnjoj razini, a 106,64 % u odnosu na polugodišnje izvršenje iz 2025. godine. Ukupni prihod  sastoji se od pomoći iz inozemstva i od subjekta unutar općeg proračuna (račun 63), prihoda od administrativnih pristojbi i po posebnim propisima (račun 65), prihoda od prodaje proizvoda i robe te pruženih usluga, prihoda od donacija (račun 66) te prihoda iz nadležnog proračuna (račun 67).

Pomoći od nenadležnog proračuna (račun 63) ostvarene su u visini 551.506,32 eura što predstavlja  46,06 % u odnosu na godišnji plan, a 112,40 % u odnosu na polugodišnje izvršenje iz 2025. godine. Radi se o sredstvima državnog proračuna koja se osiguravaju za isplatu plaća i materijalnih prava radnika (regresa, uskrsnice) te  manjim dijelom o sredstvima za isplatu školske sheme voća te prijevoz učenika sa poteškoćama. 
Prihodi po posebnim propisima (račun 65) ostvareni su u visini 3.348,23 eura što je 37,85% u odnosu na godišnji plan, a 135,20 % u odnosu na polugodišnje izvršenje iz 2025. godine. Radi se o sredstvima koje učenici uplaćuju za sufinanciranje izvanučionične nastave te sredstvima ostvarenim od izdavanja duplikata svjedodžbi. 
Prihodi od pruženih usluga i donacija (račun 66) ostvareni su u visini 47.607,11 eura što je 30,74% u odnosu na godišnji plan, a 65,97% u odnosu na polugodišnje izvršenje iz 2025. godine. Radi se o prihodima koji se ostvaruju obavljanjem djelatnosti obrazovanja odraslih, autoškole, prihodima od posredovanja pri zapošljavanju učenika te prihodima od dobivenih donacija. Ovi prihodi su smanjeni uslijed manjeg broja polaznika u djelatnosti Obrazovanja odraslih te manjim dijelom i kod djelatnosti Autoškole. 
Prihodi iz nadležnog proračuna (račun 67) ostvareni su u visini 58.517,06 eura što je 37,10% od godišnjeg plana, a 110,15 % u odnosu na polugodišnje izvršenje iz 2025. godine. Navedeni prihodi uključuju mjesečnu dotaciju osnivača Istarske županije za pokriće materijalnih rashoda koja je zbog povećanja broja učenika uvećana u odnosu na 2025.godinu, materijalne rashode koji se isplaćuju temeljem stvarnog troška (električna energija, lož ulje, naknade za prijevoz na posao, premije osiguranja, sistematski pregledi zaposlenika), troškove jednog pomoćnika u nastavi, usluge uvođenja i održavanja novog računovodstvenog programa, provođenje programa Škola i zajednica te sredstva za investicijsko održavanje škole. Ovi prihodi su blago uvećani zbog  zapošljavanja jednog pomoćnika u nastavi te zbog povećanih rashoda na fakultativnom programu Škola i zajednica u odnosu na prošlogodišnje razdoblje.

Ukupni rashodi za prvo polugodišnje razdoblje 2026.godine iznosili su 680.551,54  eura što je 46,13% od ukupno godišnjih planiranih rashoda, a 95,97% u odnosu na polugodišnje izvršenje u 2025.godini. Smanjeni rashodi  odnose se na nešto niže materijalne rashode  iz razloga što su u 2025. godini bili viši rashodi za računalne usluge zbog prelaska na novi računovodstveni program i sustav županijske riznice. U 2026. godini  niži su rashodi za usluge platnog prometa zbog ukidanja žiro računa škole  od 1.11.2025.g. te obavljanja svih plaćanja (izuzev učeničkog servisa) putem županijske riznice. Također, u 2025.g.  povećani  su rashodi za nabavu nefinancijske imovine zbog kupnje novog vozila za djelatnost autoškole.
Po ekonomskoj klasifikaciji rashodi su iskazani na rashode poslovanja i rashode za nabavu nefinancijske imovine. Rashodi poslovanja ostvareni su u visini 674.687,52 eura što je 46,46 % u odnosu na godišnji plan, a 97,35 % u odnosu na polugodišnje izvršenje iz 2025. godine. Rashodi za nabavu nefinancijske imovine ostvareni su u visini 5.864,02 eura što je 25,29% u odnosu na godišnji plan, a 36,42% u odnosu na polugodišnje izvršenje iz 2025.godine. U 2025. godini ovi su rashodi bili uvećani kao što je ranije navedeno radi nabave novog vozila za obavljanje djelatnosti autoškole. 

Preneseni manjak prihoda iz prethodne godine iskazan u izvještaju iznosio je 40.855,34 eura. U navedeni iznos uključeno je usklađenje (smanjenje manjka) u visini 529,09 eura knjiženo prema uputi Županije s 1.4.2026.g. radi potrebe usklađenja podataka sa objedinjenom glavnom knjigom Županije. 
Iskazani manjak prihoda u iznosu 40.855,34 eura  nastao je sučeljavanjem viškova i manjkova  po istovrsnim kategorijama  što bi značilo da je škola na dan 31.12.2025. ostvarila manjak  prihoda poslovanja u iznosu 30.952,94 eura, višak prihoda od financijske imovine u visini 8.943,67 eura te manjak prihoda od nefinancijske imovine u visini 18.846,07 eura.
Kod manjka prihoda nefinancijske imovine radi se o metodološkom manjku koji je nastao nabavom nefinancijske imovine (učioničkog namještaja, klima uređaja) iz prenesenog viška vlastitih prihoda te zaduživanja (vozila), a koji se zatvara po Odluci o raspodjeli rezultata u narednoj godini.
Glavni razlog manjka proizlazi iz promjene načina knjigovodstvenog evidentiranja od 01.01.2025. što se najviše odražava na  rashodima za zaposlene (plaćama )zbog ukidanja ranije korištenih kontinuiranih rashoda na računu 193. Navedeno znači da je u promatranom izvještajnom razdoblju iskazano sedam rashoda za plaće (za 12.mj. 2025. do 6. mj. 2026.) dok su prihodi za isplatu plaća iskazani za šest mjeseci (za 12.mj. 2025. do 5. mj. 2026.), odnosno obračunata je plaća za lipanj 2026. godine, a koja će biti isplaćena, odnosno uprihodovana u srpnju.
Preostali raspoloživi višak prihoda poslovanja koristi  se u 2026. godini za unaprijed utvrđene namjene po projektima i aktivnostima te za poboljšanje materijalno – tehničkih uvjeta rada Škole.


Obrazloženje Posebnog dijela izvještaja
Praćenje rashoda omogućeno je i kroz posebni dio polugodišnjeg izvještaja o izvršenju financijskog plana u kojemu su rashodi iskazani prema organizacijskoj, izvorima financiranja i ekonomskoj klasifikaciji, raspoređenih u programe koji se sastoje od aktivnosti. Rashodi su u ovom polugodišnjem razdoblju raspoređeni u šest programa te dvadeset i tri pripadajuću aktivnost.



1. NAZIV PROGRAMA : REDOVNA DJELATNOST SŠ – MINIMALNI STANDARD

1.1. AKTIVNOST A220101 Materijalni rashodi SŠ po kriterijima – minimalni standardi 
Materijalnim rashodima SŠ po kriterijima  financiraju se tekući izdaci za redovno poslovanje i odvijanje nastave. Sredstva se osiguravaju iz decentraliziranih sredstava osnivača u visini odobrene godišnje dotacije. Visina dotacije određuje se prema broju učenika i razrednih odjeljenja. Sredstva se koriste za materijalne i financijske rashode, rashode za usluge te za tekuće održavanje  škole kako bi se omogućilo nesmetano obavljanje nastavnog procesa.

1.2. AKTIVNOST A220102 Materijalni rashodi SŠ po stvarnom trošku
Materijalne rashode po stvarnom trošku financira Istarska županija prema kriteriju stvarnog izdatka, a sukladno Odluci o kriterijima, mjerilima i načinu financiranja decentraliziranih funkcija srednjih škola i učeničkih domova. Rashodi se odnose na troškove energenata (električne energije i lož ulja), osiguranje imovine, troškove prijevoza zaposlenika na posao te za sistematske preglede zaposlenika.  

1.3. AKTIVNOST A220104 Plaće i drugi rashodi za zaposlene srednjih škola
Plaće i druge rashode za zaposlene srednjih škola financira Ministarstvo znanosti, obrazovanja i mladih. Aktivnost uključuje sredstva koja su potrebna za isplatu plaće zaposlenicima. Izračunava se na temelju broja zaposlenika, osnovice za obračun plaće i koeficijenta složenosti poslova koji su propisani. MZOM ujedno financira materijalna prava radnika koja su uređena kolektivnim ugovorima: Temeljnim kolektivnim ugovorom za javne službenike i namještenike i granskim kolektivnim ugovorom.

CILJ USPJEŠNOSTI 
Provođenje mjera navedenih u Provedbenom programu Istarske županije za razdoblje 2022.-2025.godine, šifra mjere 2.1.2. Osiguranje i poboljšanje dostupnosti odgoja i obrazovanja djeci i roditeljima/starateljima i mjere 2.1.8. Osiguranje kvalitetnog odgojno obrazovnog kadra. 
Cilj je ostvaren uspješnim provođenjem nastavnog procesa u primjerenim materijalno-tehničkim uvjetima. Kvalitetno obrazovanje i odgoj učenika ostvareno je kontinuiranim usavršavanjem nastavnika (seminari, stručni skupovi, sastanci županijskih stručnih vijeća) te podizanjem nastavnog standarda na višu razinu.

	Naziv prioriteta posebnog cilja/ mjere

	Planirana sredstva u Proračunu Istarske županije

	
	Program u Proračunu
IŽ
	Poveznica na izvor fin. u Proračunu IŽ
	Procijenjeni trošak provedbe mjere (EUR)
	Ostvareni trošak provedbe mjere (EUR)

	2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI
	

	2.1. Osiguranje visokih standarda i dostupnosti obrazovanja
	

	2.1.2. Osiguranje i poboljšanje dostupnosti odgoja i obrazovanja djeci i njihovim roditeljima
	2201 Redovna djelatnost SŠ-Minimalni standard
	A220101; A220102; A220104
	1.199.871,17
	593.715,76

	2.1.8. Osiguranje kvalitetnog odgojno obrazovnog kadra i suradnje ključnih aktera
	
	
	
	

	UKUPNO
	1.199.871,17
	593.715,76



[bookmark: _Hlk235701763]POKAZATELJI USPJEŠNOSTI
Temeljem godišnjeg plana i programa rada realiziraju se predviđene aktivnosti. Jedan od pokazatelja uspješnosti je praćenje broja učenika koji su završili školu kao i njihova struktura uspjeha pri čemu je od početno upisanih 212 učenika na kraju nastavne godine 2025./2026. godine (uključujući dopunski rad) 208 učenika pohađalo programe Škole te je pozitivno  ocijenjeno 192 učenika ili 92,31 %. Struktura općeg uspjeha je sljedeća: odličan uspjeh –44 učenika ili 21,15 %, vrlo dobar –  89 učenika ili 42,79 %, dobar – 59 učenika ili  28,37%, 4 učenika ili 1,92 % nisu prošli razred dok je 12 učenika ili 5,77 % upućeno na popravni ispit.


	Pokazatelj rezultata
	Početna vrijednost
2025.
	Ciljna vrijednost 
2026.
	Ostvarena vrijednost u periodu 01-06/2026

	Provedba edukacija odgojno-obrazovnih djelatnika za stjecanje novih vještina i kompetencija
	kontinuirano
	kontinuirano
	Kontinuirano

	Broj učenika koji su uspješno završili nastavnu godinu
	202
	212
	208



2. NAZIV PROGRAMA: PROGRAMI OBRAZOVANJA IZNAD STANDARDA

2.1. AKTIVNOST A230101 Materijalni troškovi iznad standarda
2.2. AKTIVNOST A230102 Županijska natjecanja
2.3. AKTIVNOST A230104 Pomoćnici u nastavi
2.4. AKTIVNOST A230115 Ostali programi i projekti
2.5. AKTIVNOST A230116 Školski list, časopisi i knjige
2.6. AKTIVNOST A230135 Školsko sportsko natjecanje
2.7. AKTIVNOST A230140 Sufinanciranje redovne djelatnosti
2.8. AKTIVNOST A230148 Financiranje učenika sa posebnim potrebama
2.9. AKTIVNOST A230154 Dani otvorene nastave
2.10. AKTIVNOST A230169 Obrazovanje odraslih
2.11. AKTIVNOST A230174 Autoškola
2.12. AKTIVNOST A230184 Zavičajna nastava
2.13. AKTIVNOST A230199 Školska shema 
2.14. AKTIVNOST A230209 Menstrualne higijenske potrepštine
Aktivnosti u okviru Programa obrazovanja iznad standarda odnose se na financiranje dijela stvarnih troškova prijevoza zaposlenika na posao i troškova energenata, sudjelovanje škole u raznim programima i projektima, sudjelovanje na školskim sportskim natjecanjima i županijskim natjecanjima,  osiguranje podmirenje troškova nesmetanog poslovanja Škole i kvalitetniju realizaciju odgojno - obrazovnih zadataka; osiguranje odvijanja djelatnosti obrazovanja i usavršavanja odraslih, osiguranje odvijanja djelatnosti Autoškole, upoznavanje učenika sa životom i djelovanjem znamenitih buzetskih sugrađana, povijesti i običajima zavičaja, poticanje učenika na usvajanje zdravih prehrambenih navika te osiguranje higijenskih potrepština učenicama.
CILJ USPJEŠNOSTI 
Provođenje mjera navedenih u Provedbenom programu Istarske županije za razdoblje 2022.-2025.godine, šifra mjere 2.1.2. Osiguranje i poboljšanje dostupnosti odgoja i obrazovanja djeci i roditeljima/starateljima. 
Cilj uspješnosti ostvaren je sudjelovanjem učenika u uspješnom provođenju raznih projekata i aktivnosti, uspješnim dovršetkom provođenja Erasmus projekta,  sudjelovanjem na sportskim i županijskim natjecanjima te postignutim dobrim rezultatima. Cilj uspješnosti djelatnosti Obrazovanja odraslih ostvaren je uspješnim završetkom polaznika srednjoškolskih programa obrazovanja odraslih, odnosno kod djelatnosti Autoškole uspješnim osposobljavanjem kandidata za vožnju. Škola nastoji omogućiti učenicima i polaznicima da razvijaju vještine i znanja potrebne za što lakše daljnje školovanje  i pronalaženje radnog mjesta na tržištu rada.

	Naziv prioriteta posebnog cilja/ mjere

	Planirana sredstva u Proračunu Istarske županije

	
	Program u Proračunu
IŽ
	Poveznica na izvor fin. u Proračunu IŽ
	Procijenjeni trošak provedbe mjere (EUR)
	Ostvareni trošak provedbe mjere (EUR)

	2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI
	

	2.1. Osiguranje visokih standarda i dostupnosti obrazovanja
	

	2.1.2. Osiguranje i poboljšanje dostupnosti obrazovanja djeci i roditeljima/starateljima
	2301 i 2302 Programi obrazovanja iznad standarda


	A230101;
A230102;
A230104;
A230115; A230116; A230135;
A230140;
A230148
A230154;
A230169;
A230174;
A230184;
A230199;
A230209
	251.694,80
	84.125,20

	UKUPNO
	251.694,80
	84.125,20



POKAZATELJI USPJEŠNOSTI 
Kroz školsku godinu 2025/2026 naši su učenici sudjelovali na većem broju natjecanja na županijskoj razini a pokazatelj uspjeha su ostvareni rezultati na natjecanjima.
Polaznici programa Obrazovanja odraslih uspješno su završavali upisane programe, a školska shema voća omogućila je učenicima zdravi obrok – svježe voće u cilju razvijanja zdravih prehrambenih navika i očuvanju zdravlja.

Pokazatelji rezultata za mjeru 2.1.2.:
[bookmark: _Hlk235707906]
	Pokazatelj rezultata
	Početna vrijednost
2025
	Ciljna vrijednost 
2026
	Ostvarena vrijednost u periodu 
01-06/2026

	Broj učenika kojima se sufinanciraju troškovi posebnog i javnog prijevoza
	62

	70
	70

	Broj učenika kojima je osigurano svježe voće
	203
	212
	212




3. NAZIV PROGRAMA: INVESTICIJSKO ODRŽAVANJE SREDNJIH ŠKOLA

3.1. AKTIVNOST A240201 Investicijsko održavanje SŠ- minimalni standard
Istarska županija kao osnivač financira rashode za tekuće i investicijsko održavanje i hitne intervencije sukladno Odluci o kriterijima, mjerilima i načinu financiranja decentraliziranih funkcija srednjih škola i učeničkih domova

CILJ USPJEŠNOSTI 
Cilj uspješnosti je osigurati nesmetan, kvalitetan i siguran  rad školske ustanove. 

	Naziv prioriteta posebnog cilja/ mjere

	Planirana sredstva u Proračunu Istarske županije

	
	Program u Proračunu
IŽ
	Poveznica na izvor fin. u Proračunu IŽ
	Procijenjeni trošak provedbe mjere (EUR)
	Ostvareni trošak provedbe mjere (EUR)

	2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI
	

	2.1. Osiguranje visokih standarda i dostupnosti obrazovanja
	

	2.1.1. Izgradnja, rekonstrukcija, dogradnja i opremanje osnovnih i srednjih škola te učeničkih domova
	2402 Investicijsko održavanje srednjih škola;

	A240201

	5.000,00
	1.531,00

	UKUPNO
	5.000,00
	1.531,00



POKAZATELJI USPJEŠNOSTI 
Mjere 2.1.1. (Izgradnja, rekonstrukcija, dogradnja i opremanje osnovnih i srednjih škola te učeničkih domova) iz Provedbenog programa Istarske županije 2022.-2025. sa ciljem osigurati nesmetan, kvalitetan i siguran  rad školske ustanove.
Uspješno je izvršen servis fotonaponskih panela te popravak parlafona.
Pokazatelji rezultata za mjeru 2.1.1.:

	Pokazatelj rezultata
	Početna vrijednost
2025
	Ciljna vrijednost 
2026.
	Ostvarena vrijednost u periodu 01-06/2026

	Broj izgrađenih, dograđenih, rekonstruiranih, adaptiranih i/ili, saniranih zgrada osnovnih i srednjih škola te učeničkih domova
	1
	1
	1





4. NAZIV PROGRAMA: KAPITALNA ULAGANJA U SREDNJE ŠKOLE
4.1. AKTIVNOST K240422 Nabava vozila za djelatnost autoškole
U okviru ove aktivnosti planirana je nabava vozila za djelatnost autoškole u cilju odvijanja navedene djelatnosti u skladu sa zakonskim propisima i sigurnim uvjetima učenja vožnje.

CILJ USPJEŠNOSTI 
Cilj uspješnosti je odvijanje djelatnosti autoškole u sigurnim i odgovarajućim materijalno-tehničkim uvjetima. 

	Naziv prioriteta posebnog cilja/ mjere

	Planirana sredstva u Proračunu Istarske županije

	
	Program u Proračunu
IŽ
	Poveznica na izvor fin. u Proračunu IŽ
	Procijenjeni trošak provedbe mjere (EUR)
	Ostvareni trošak provedbe mjere (EUR)

	2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI
	

	2.1. Osiguranje visokih standarda i dostupnosti obrazovanja
	

	2.1.1. Izgradnja, rekonstrukcija, dogradnja i opremanje osnovnih i srednjih škola te učeničkih domova
	2404 Kapitalna ulaganja u srednje škole;

	A240422

	10.650,00
	1.231,31

	UKUPNO
	10.650,00
	1.231,21



POKAZATELJI USPJEŠNOSTI 
 U 2024. godini započet je postupak nabave jednog vozila za potrebe  djelatnosti autoškole koji je dovršen u 2025. godini, te se u 2026. redovito vrši otplata rata financijskog leasinga.

Pokazatelji rezultata za mjeru 2.1.1.:

	Pokazatelj rezultata
	Početna vrijednost
2025
	Ciljna vrijednost 
2026.
	Ostvarena vrijednost u periodu 01-06/2026

	Broj izgrađenih, dograđenih, rekonstruiranih, adaptiranih i/ili saniranih zgrada osnovnih i srednjih škola te učeničkih domova
	1
	1
	1




5. NAZIV PROGRAMA: OPREMANJE U SREDNJIM ŠKOLAMA

5.1. AKTIVNOST K240601Školski namještaj i oprema
5.2. AKTIVNOST K240602 Opremanje biblioteke
U okviru ovih aktivnosti planirana je nabavu opreme i namještaja za  učionice, radionice i ostale  prostorije u školi radi poboljšanja uvjeta i kvalitete rada u skladu s financijskim mogućnostima. Ujedno je planirana nabava knjiga -  lektira za knjižnicu.

CILJ USPJEŠNOSTI 
Cilj programa je opremanje nastavnika, djelatnika i učenika potrebnom opremom za izvođenje nastave te poboljšanje materijalnih uvjeta za izvođenje nastave. 

	Naziv prioriteta posebnog cilja/ mjere

	Planirana sredstva u Proračunu Istarske županije

	
	Program u Proračunu
IŽ
	Poveznica na izvor fin. u Proračunu IŽ
	Procijenjeni trošak provedbe mjere (EUR)
	Ostvareni trošak provedbe mjere (EUR)

	2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI
	

	2.1. Osiguranje visokih standarda i dostupnosti obrazovanja
	

	2.1.1. Izgradnja, rekonstrukcija, dogradnja i opremanje osnovnih i srednjih škola te učeničkih domova
	2406 Opremanje u srednjim školama
	K240601;
K240602
	10.248,24
	924,11

	UKUPNO
	10.248,24
	924,11



POKAZATELJI USPJEŠNOSTI
Realizirana je nabava računalne opreme- prijenosnih računala za potrebe provođenja izvannastavnih aktivnosti.
Pokazatelji rezultata za mjeru 2.1.1.:

	Pokazatelj rezultata
	Početna vrijednost
2025
	Ciljna vrijednost 
2026.
	Ostvarena vrijednost u periodu 01-06/2026

	Broj osnovnih i srednjih škola te učeničkih domova za koje je izvršena nabava namještaja i opreme
	1
	1
	1

	Broj osnovnih i srednjih škola uključenih u projekt e-škole
	1
	1
	1



Izvještaj  o zaduživanju na domaćem i stranom tržištu novca i kapitala
Ove godine kao i prethodne,  Škola ima  izdatke od zaduživanja po osnovi sklapanja ugovora o financijskom leasingu za nabavu vozila za djelatnost autoškole što je i vidljivo na računu financiranja. Sklapanju ugovora o leasingu prethodilo je dobivanje suglasnosti Istarske županije za zaduživanje od 19.11.2024. Ugovor je sklopljen s PBZ-Leasingom d.o.o. Zagreb 28.01.2025.  te je nabavljeno vozilo za djelatnost autoškole. Ukupni iznos leasinga iznosi 12.538,39 eura, od toga se 10.659,49 eura odnosi na glavnicu, a 1.702,32 eura na kamate, dok su preostala sredstva ostali troškovi leasinga. U ovom polugodišnjem razdoblju iskazani su izdaci za otplatu glavnice u  visini 975,84 eura. Otplata leasinga planirana je u razdoblju od pet godina od sklapanja ugovora iz vlastitih prihoda obavljanja navedene djelatnosti.
				
	           							      Ravnateljica
							                   Margareta Gumilar, prof.

